JY LEES NOU Saartjie voorspel: Geel is groot in 2016!
Van mode tot dekor - geel gaan gróót wees in 2016!
Geel het reeds in 2015 sy verskyning op die modeplanke en rooi tapyt gemaak, en in 2016 gaan die kleur net nóg groter word.
Van aktrise Jessica Alba tot model Gigi Hadid het al geel omarm
Ek besef dat baie mense bang is om geel te dra. Maar die goeie nuus is dat almal geel kan dra. Volg die modeontwerper Leigh Schubert se raad:
"Indien jy ’n ligte velskakering het, dra eerder die ligte skakerings soos pastelgeel. Persone met ’n blas of donker vel kan eksperimenteer met alle skakerings van geel, ongeag of dit donker, helder of lig is!"
Lupita Nyong’o kan byvoorbeeld enige skakering van geel dra en kyk hoe pragtig lyk sy:
Geel staan ook vir optimisme, vrolikheid en energie. Dit is tog die elemente wat jy in die nuwe jaar wil uitstraal!
Geel vir jou huis
SARIE se dekorredakteur Anita Rossouw sê: "In dekor gaan ons definitief meer geel sien. Dulux se kleur van die jaar is Monarch Gold en metaalkleure soos roosgoud, goud en koper het almal geel ondertone."
Geel is so ’n positiewe kleur en dit trek onmiddellik aandag.
"Gebruik dit as aksentkleure, kombineer dit met kleure soos grys, swart en neutrale kleure."
Take it back to the bare necessities by displaying your accessories from a tree branch. Pair with bold, earthy tones to create real impact. #BurntDesert #Bathroom
A photo posted by Dulux (@duluxuk) on Sep 22, 2015 at 9:58am PDT
Geel ook vir jou tafel!
Die Soleil-reeks van Le Creuset kry inspirasie van sonnige laatmiddae in die Franse platteland. Dié reeks sluit ’n reeks geel skakerings in, van sage botter tot helder sitrus, wat warmte na enige tafel bring.
Le Creuset bied dié maand (9 – 31 Januarie 2016) 20% afslag op van hul gewildste produkte. Kyk uit vir die Soleil-reeks se gietyster-produkte en erdeware om ook geel in jou kombuis in te bring – in Le Creuset-boetieks of aanlyn by www.lecreuset.co.za beskikbaar.
Blaai deur die galery vir nóg geel-inspirasie